
	Comisia pentru buget,

finanţe şi bănci
	
	București, 16.06.2020 

Nr. 4c-2/605
PLx367/2020


BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.90/2020 pentru modificarea Ordonanţei Guvernului nr.6/2019 privind instituirea unor facilităţi fiscale, precum şi pentru modificarea altor acte normative, trimis cu adresa nr. PLx367/2020, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

	Comisia pentru buget,

finanţe şi bănci
	
	București, 16.06.2020 

Nr. 4c-2/605
PLx367/2020


RAPORT

asupra proiectului de Lege privind aprobarea Ordonanţei de urgenţă a Guvernului nr.90/2020 pentru modificarea Ordonanţei Guvernului nr.6/2019 privind instituirea unor facilităţi fiscale, precum şi pentru modificarea altor acte normative

În conformitate cu prevederile art. 94 și 115 alin.(3) din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.90/2020 pentru modificarea Ordonanţei Guvernului nr.6/2019 privind instituirea unor facilităţi fiscale, precum şi pentru modificarea altor acte normative.

Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este Cameră decizională.


Senatul, în calitate de primă Cameră sesizată, a adoptat proiectul de Lege în ședința din 27 mai 2020.



La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru politică economică, reformă şi privatizare şi Comisiei pentru industrii şi servicii.
Prin prezentul proiect de Lege se propune modificarea Ordonanţei Guvernului nr.6/2019 privind instituirea unor facilităţi fiscale, în scopul creării posibilităţii de restructurare a obligaţiilor fiscale bugetare restante până la 31 martie 2020 înregistrate de debitorii persoane juridice de drept public sau privat, cu excepţia instituţiilor publice şi a unităţilor administrativ-teritoriale, aflaţi în dificultate financiară, în baza planului de restructurare şi a testului creditorului privat prudent. 

În conformitate cu prevederile art. 61 din Regulamentul Camerei Deputaților, republicat, membrii Comisiei au examinat proiectul de lege menționat mai sus, în ședința online din data de 16 iunie 2020.


La lucrările Comisiei online și-au înregistrat prezența un număr de 27 deputați, din totalul de 27 de membri.
În urma examinării proiectului de Lege şi a opiniilor exprimate, deputații, au hotărât cu majoritate de voturi, să propună plenului Camerei Deputaţilor un raport de adoptare a proiectului de Lege privind aprobarea Ordonanţei de urgenţă a Guvernului nr.90/2020 pentru modificarea Ordonanţei Guvernului nr.6/2019 privind instituirea unor facilităţi fiscale, precum şi pentru modificarea altor acte normative, cu amendamentul admis prezentat în Anexă.

În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Șef serviciu,
Giorgiana Ene
Consilier parlamentar,
 Iulia Cazan
Anexă

AMENDAMENT ADMIS

În urma examinării, Comisia propune adoptarea proiectului de Lege cu următorul amendament:
	Nr. crt.
	Text ordonanță nr.90/2020
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

LEGE

privind aprobarea Ordonanței de urgență a Guvernului nr.90/2020 pentru modificarea Ordonanței Guvernului nr.6/2019 privind instituirea unor facilități fiscale, precum și pentru modificarea altor acte normative 
	Nemodificat
	

	2. 
	
	Art.I.- Se  aprobă   Ordonanța   de   urgență   a   Guvernului nr.90 din 27 mai 2020 pentru modificarea Ordonanței Guvernului nr.6/2019 privind instituirea unor facilități fiscale, precum și pentru modificarea altor acte normative, publicată în Monitorul Oficial al României, Partea I, nr.459 din 29 mai 2020, cu următoarele modificări:
	Art.I.- Se  aprobă   Ordonanța   de   urgență   a   Guvernului nr.90 din 27 mai 2020 pentru modificarea Ordonanței Guvernului nr.6/2019 privind instituirea unor facilități fiscale, precum și pentru modificarea altor acte normative, publicată în Monitorul Oficial al României, Partea I, nr.459 din 29 mai 2020, cu următoarele modificări şi completări:
	

	3. 
	Titlul ordonanței de urgență:
ORDONANŢĂ DE URGENŢĂ

pentru modificarea Ordonanţei Guvernului nr. 6/2019 privind instituirea unor facilităţi fiscale, precum şi pentru modificarea altor acte normative
	Nemodificat
	Nemodificat
	

	4. 
	Art.I.- Ordonanţa Guvernului nr. 6/2019 privind instituirea unor facilităţi fiscale, publicată în Monitorul Oficial al României, Partea I, nr. 648 din 5 august 2019, cu modificările şi completările ulterioare, se modifică după cum urmează:
	Nemodificat
	Nemodificat
	

	5. 
	1. Titlul capitolului I va avea următorul cuprins:
„Capitolul I 

Instituirea unor măsuri de restructurare a obligaţiilor bugetare restante la data de 31 martie 2020”
	1. La articolul I punctul 1, titlul capitolului I va avea următorul cuprins:
„CAPITOLUL I

Instituirea unor măsuri de restructurare a obligațiilor bugetare restante

la data de 31 iulie 2020”
	Nemodificat
	

	6. 
	2. La articolul 1, alineatele (1), (3) şi (4) vor avea următorul cuprins:
„(1) În scopul revitalizării şi evitării deschiderii procedurii insolvenţei, debitorii, persoane juridice de drept public sau privat, cu excepţia instituţiilor publice definite potrivit art. 2 alin. (1) pct. 30 din Legea nr. 500/2002 privind finanţele publice, cu modificările şi completările ulterioare, şi a unităţilor administrativ-teritoriale, aflaţi în dificultate financiară şi pentru care există riscul intrării în insolvenţă, îşi pot restructura obligaţiile bugetare principale restante la data de 31 martie 2020 şi neachitate până la data emiterii certificatului de atestare fiscală, precum şi obligaţiile bugetare accesorii.
	2. La articolul I punctul 2, alineatele (1), (3) și (4) ale articolului 1 vor avea următorul cuprins:
„Art.1.- (1) În scopul revitalizării și evitării deschiderii procedurii insolvenței, debitorii, persoane juridice de drept public sau privat, cu excepția instituțiilor publice definite potrivit art.2 alin.(1) pct.30 din Legea nr.500/2002 privind finanțele publice, cu modificările și completările ulterioare, și a unităților administrativ-teritoriale, aflați în dificultate financiară și pentru care există riscul intrării în insolvență, își pot restructura obligațiile bugetare principale restante la data de 31 iulie 2020 și neachitate până la data emiterii certificatului de atestare fiscală, precum și obligațiile bugetare accesorii.
	Nemodificat
	

	
	........................................................
	........................................................
	
	

	7. 
	(3) Sunt obligaţii bugetare principale restante la data de 31 martie 2020 şi obligaţiile bugetare declarate de debitor sau stabilite de organul fiscal competent prin decizie după data de 1 aprilie 2020 aferente perioadelor fiscale de până la data de 31 martie 2020, precum şi obligaţiile fiscale principale scadente în perioada cuprinsă între data intrării în vigoare a Ordonanţei de urgenţă a Guvernului nr. 29/2020 privind unele măsuri economice şi fiscal-bugetare şi data de 31 martie 2020 inclusiv.
	(3) Sunt obligații bugetare principale restante la data de 31 iulie 2020 și obligațiile bugetare declarate de debitor sau stabilite de organul fiscal competent prin decizie după data de 1 august 2020 aferente perioadelor fiscale de până la data de 31 iulie 2020, precum și obligațiile fiscale principale scadente în perioada cuprinsă între data intrării în vigoare a Ordonanței de urgență a Guvernului nr.29/2020 privind unele măsuri economice și fiscal-bugetare și data de 31 iulie 2020 inclusiv.
	Nemodificat
	

	8. 
	(4) Restructurarea obligaţiilor bugetare se aplică şi pentru obligaţiile bugetare principale şi accesorii stabilite de alte organe decât organele fiscale, precum şi pentru amenzile de orice fel, transmise spre recuperare organelor fiscale centrale după data de 1 aprilie 2020 până la data eliberării certificatului de atestare fiscală potrivit art. 3 alin. (3)."
	(4) Restructurarea obligațiilor bugetare se aplică și pentru obligațiile bugetare principale și accesorii stabilite de alte organe decât organele fiscale, precum și pentru amenzile de orice fel, transmise spre recuperare organelor fiscale centrale după data de 1 august 2020 până la data eliberării certificatului de atestare fiscală potrivit art.3 alin.(3).”
	Nemodificat
	

	9. 
	(2) Prin obligaţii bugetare, în sensul prezentului capitol, se înţelege obligaţia de plată a oricărei sume care se cuvine bugetului general consolidat individualizată în titluri executorii emise potrivit legii, existente în evidenţa organului fiscal central, în vederea recuperării.
(Text Ordonanţa 6/2019)
	
	1. La articolul I, după punctul 2, se introduce punctul 21, cu următorul cuprins:

La articolul 1, alineatul (2) se modifică şi va avea următorul cuprins:
(2) Prin obligaţii bugetare, în sensul prezentului capitol, se înţelege obligaţia de plată a oricăror sume care se cuvin bugetului general consolidat și/sau bugetelor autorităților publice centrale și locale individualizată în titluri executorii emise potrivit legii, existente în evidenţa organului fiscal central, în vederea recuperării.
Autor: Deputat USR
 Lavinia Cosma
	

	10. 
	3. La articolul 3, alineatul (1) va avea următorul cuprins:
"(1) Debitorul care doreşte să îşi restructureze obligaţiile bugetare, potrivit prezentului capitol, are obligaţia de a notifica organul fiscal competent cu privire la intenţia sa în perioada 8 august-31 octombrie 2019, precum şi în perioada 1 februarie-30 septembrie 2020, sub sancţiunea decăderii din dreptul de a mai beneficia de restructurarea obligaţiilor bugetare, şi se adresează unui expert independent în vederea întocmirii unui plan de restructurare şi a testului creditorului privat prudent."
	Nemodificat
	Nemodificat
	

	11. 
	4. La articolul 4 alineatul (6) litera b) punctul (i), litera aa) va avea următorul cuprins:
„aa) obligaţiile bugetare scadente în perioada cuprinsă între 1 aprilie 2020 şi data depunerii solicitării de restructurare;”
	3. La articolul I punctul 4, articolul 4 alineatul (6) litera b) punctul (i), litera aa) va avea următorul cuprins:
„aa) obligațiile bugetare scadente în perioada cuprinsă între 1 august 2020 și data depunerii solicitării de restructurare;”
	Nemodificat
	

	12. 
	5. La articolul 4, alineatele (7) -(9) vor avea următorul cuprins:
„(7) În cazul debitorilor care au inclusă în planul de restructurare măsura de anulare a unui cuantum de maximum 30% inclusiv din totalul obligaţiilor bugetare principale, pe lângă condiţiile prevăzute la alin. (6) lit. b), debitorul trebuie să achite şi 5% din cuantumul obligaţiilor bugetare principale care fac obiectul înlesnirii la plată, astfel cum este definită la alin. (2) lit. a), până la data depunerii solicitării de restructurare prevăzute la art. 5.
(8) În cazul debitorilor care au inclusă în planul de restructurare măsura de anulare a unui cuantum cuprins între 30% şi 40% inclusiv din totalul obligaţiilor bugetare principale, pe lângă condiţiile prevăzute la alin. (6) lit. b), debitorul trebuie să achite şi 10% din cuantumul obligaţiilor bugetare principale care fac obiectul înlesnirii la plată, astfel cum este definită la alin. (2) lit. a), până la data depunerii solicitării de restructurare prevăzute la art. 5.
(9) În cazul debitorilor care au inclusă în planul de restructurare şi măsura de anulare a unui cuantum cuprins între 40% şi 50% inclusiv din totalul obligaţiilor bugetare principale, pe lângă condiţiile prevăzute la alin. (6) lit. b), debitorul trebuie să achite şi 15% din cuantumul obligaţiilor bugetare principale care fac obiectul înlesnirii la plată, astfel cum este definită la alin. (2) lit. a), până la data depunerii solicitării de restructurare prevăzute la art. 5."
	Nemodificat
	Nemodificat
	

	13. 
	6. La articolul 22, alineatul (1) va avea următorul cuprins:
„(1) Solicitarea de restructurare prevăzută la art. 5 se poate depune până la data de 15 decembrie 2020, sub sancţiunea decăderii.”
	4. La articolul I punctul 6, alineatul (1) al articolului 22 va avea următorul cuprins:
„Art.22.- (1) Solicitarea de restructurare prevăzută la art.5 se poate depune până la data de 31 decembrie 2020, sub sancțiunea decăderii.”
	Nemodificat
	

	14. 
	Art. II. - (1) Debitorii care au depus notificări privind intenţia de restructurare a obligaţiilor bugetare până la data intrării în vigoare a prezentei ordonanţe de urgenţă pot depune cererea de restructurare potrivit art. 22 alin. (1) din Ordonanţa Guvernului nr. 6/2019 privind instituirea unor facilităţi fiscale, cu modificările şi completările ulterioare, până la data de 15 decembrie 2020. În acest caz, organul fiscal competent eliberează, din oficiu, un nou certificat de atestare fiscală în termen de cel mult 10 zile de la data intrării în vigoare a prezentei ordonanţe de urgenţă, pe care îl comunică debitorului.

	Nemodificat
	Nemodificat
	

	15. 
	(2) Pentru debitorii care au depus solicitări privind restructurarea obligaţiilor bugetare aflate în curs de soluţionare la data intrării în vigoare a prezentei ordonanţe de urgenţă, acestea se soluţionează potrivit legislaţiei în vigoare la data depunerii solicitării sau debitorii pot opta prin cerere adresată organului fiscal competent, în termen de 10 zile de la data intrării în vigoare a prezentei ordonanţe de urgenţă, pentru refacerea planului de restructurare cu obligaţiile bugetare restante la 31 martie 2020 şi depunerea unei noi cereri în termenul prevăzut la art. 22 alin. (1) din Ordonanţa Guvernului nr. 6/2019, cu modificările şi completările ulterioare.
	Nemodificat
	Nemodificat
	

	16. 
	Art. III. - (1) Termenul prevăzut la art. VII alin. (4) din Ordonanţa de urgenţă a Guvernului nr. 29/2020 privind unele măsuri economice şi fiscal-bugetare, publicată în Monitorul Oficial al României, Partea I, nr. 230 din 21 martie 2020, se prorogă până la data de 25 iunie 2020 inclusiv.
(2) Termenul prevăzut la art. XIII alin. (1) din Ordonanţa de urgenţă a Guvernului nr. 48/2020 privind unele măsuri financiar-fiscale, publicată în Monitorul Oficial al României, Partea I, nr. 319 din 16 aprilie 2020, se prorogă până la data de 25 iunie 2020 inclusiv.
	Nemodificat
	Nemodificat
	

	17. 
	Art. IV. -  Ordonanţa de urgenţă a Guvernului nr. 1/2020 privind unele măsuri fiscal-bugetare şi pentru modificarea şi completarea unor acte normative, publicată în Monitorul Oficial al României, Partea I, nr. 11 din 9 ianuarie 2020, se modifică şi se completează şi va avea următorul conţinut:
1. La articolul XVII, alineatul (1) se modifică şi va avea următorul cuprins:
„(1) Sumele neutilizate din bugetul Autorităţii Naţionale de Reglementare în Domeniul Energiei pe anul 2019, care au fost constituite în baza prevederilor art. 2 alin. (31) şi (32) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările şi completările ulterioare, se fac venit la bugetul de stat, în cont de venituri deschis pe numele Ministerului Economiei, Energiei şi Mediului de Afaceri, la capitolul 41.01. «Operaţiuni financiare», la subcapitolul 41.01.08. «Disponibil din excedentele anilor precedenţi ale instituţiilor reorganizate», iar eventualele sume virate eronat la alte subdiviziuni de venituri ale bugetului de stat se transferă la acest capitol de către Ministerul Economiei, Energiei şi Mediului de Afaceri pe bază de ordin de plată.”


	Nemodificat
	Nemodificat
	

	18. 
	2. După alineatul (1) se introduc cinci noi alineate, alineatele (11) -(15), cu următorul cuprins:
"(11) Se autorizează Ministerul Finanţelor Publice, la propunerea Ministerului Economiei, Energiei şi Mediului de Afaceri, să majoreze veniturile bugetului de stat, precum şi, la o poziţie distinctă, creditele de angajament şi creditele bugetare prevăzute în bugetul acestuia cu suma virată potrivit alin. (1). "
(12)Se autorizează Ministerul Economiei, Energiei şi Mediului de Afaceri să detalieze influenţele aprobate potrivit alin. (11) în buget şi în anexele la acesta şi să le comunice Ministerului Finanţelor Publice, în termen de 5 zile lucrătoare de la majorarea bugetului.
(13)Până la data de 22 decembrie a anului bugetar, sumele rămase neutilizate determinate ca diferenţă între veniturile încasate potrivit alin. (1) şi plăţile efectuate se virează de către Ministerul Economiei, Energiei şi Mediului de Afaceri din contul de venituri ale bugetului de stat în care au fost încasate într-un cont de disponibil deschis pe numele acestuia la Trezoreria Statului.
(14)Sumele virate în contul prevăzut la alin. (13) se transferă în primele 5 zile lucrătoare ale anului următor de către Ministerul Economiei, Energiei şi Mediului de Afaceri în contul de venituri ale bugetului de stat prevăzut la alin. (1), urmând procedura prevăzută la alin. (11) şi (12), şi se utilizează în anul următor cu aceeaşi destinaţie.
(15)Din sumele virate potrivit alin. (1), Ministerul Economiei, Energiei şi Mediului de Afaceri finanţează programe/proiecte de eficienţă energetică, precum şi de reducere a emisiilor de CO2."

	Nemodificat
	Nemodificat
	

	19. 
	
	Art.II.- Pentru debitorii care au depus solicitări privind restructurarea obligațiilor bugetare aflate în curs de soluționare la data intrării în vigoare a Ordonanței de urgență a Guvernului nr.90/2020 pentru modificarea Ordonanței Guvernului nr.6/2019 privind instituirea unor facilități fiscale, precum și pentru modificarea altor acte normative, acestea se soluționează potrivit legislației în vigoare la data depunerii solicitării sau debitorii pot opta prin cerere adresată organului fiscal competent, în termen de 10 zile de la data intrării în vigoare a prezentei legi, pentru refacerea planului de restructurare cu obligațiile bugetare restante la 31 iulie 2020 și depunerea unei noi cereri în termenul prevăzut la art.22 alin.(1) din Ordonanța Guvernului nr.6/2019, cu modificările și completările ulterioare.”
	Nemodificat

